ai4bharat/Pralekha huggingface dataset:
எரிசக்தி அமைச்சகம்
பருவநிலை மாற்றத்துடன் தொடர்புடைய எரிசக்தி சேமிப்பு நடவடிக்கைகள்: மத்திய அமைச்சர் திரு ஆர் கே சிங் தலைமையில் உயர்நிலை ஆய்வுக்கூட்டம்
மத்திய எரிசக்தி, புதிய மற்றும் புதுப்பிக்கத்தக்க எரிசக்தி இணை அமைச்சரும் , திறன் மேம்பாடு மற்றும் தொழில்முனைவு இணை அமைச்சருமான திரு ஆர் கே சிங், பல்வேறு எரிசக்தி சேமிப்புத் திட்டங்களின் வளர்ச்சி குறித்தும் பருவநிலை மாற்ற செயல்பாடுகளுக்கான தயார்நிலை குறித்தும் இன்று நடைபெற்ற உயர்நிலை ஆய்வுக் கூட்டத்திற்குக் காணொலி வாயிலாகத் தலைமை தாங்கினார்.
கரியமில வாயுவின் வெளியேற்றத்தைக் குறைக்கும் நோக்கத்தோடு எரிசக்தி சேமிப்புத் துறையில் நாடு முழுவதும் மேற்கொள்ளப்பட்டு வரும் நடவடிக்கைகள் பற்றி விவாதிப்பதற்காக இந்த உயர்நிலைக் கூட்டம் நடத்தப்பட்டது.
போக்குவரத்து, குறு, சிறு, நடுத்தர தொழில் நிறுவனங்கள் மற்றும் எரிசக்தி ஆலைகள் உள்ளிட்ட வெளியீடுகள் அதிகம் உள்ள துறைகளில் கவனம் செலுத்துமாறு அமைச்சர் உத்தரவிட்டார். நாடுமுழுவதும் தொடர்ச்சியான எரிசக்தி பாதுகாப்புத் திட்டங்களை அமல்படுத்துவதற்காக உருவாக்கப்பட்ட ரோஷனீ என்ற இயக்கத்தின் கீழ் மேற்கொள்ளப்படும் நடவடிக்கைகள் குறித்தும் அவர் ஆலோசனை நடத்தினார்.
எரிசக்தி வீணாவதை குறைப்பதற்குத் தேவையான முறையான நடவடிக்கைகளை எடுக்குமாறு அமைச்சகங்களுக்கு அவர் அறிவுறுத்தினார். குறு, சிறு, நடுத்தர தொழில் நிறுவனங்கள் போன்ற துறைகளில், குறைந்த அளவுள்ள கரியமில தொழில்நுட்பங்களை பயன்படுத்துமாறும் அவர் தெரிவித்தார். மின்சார இயக்கத்திறனை மேலும் தீவிரமாக முன்னெடுத்துச் செல்ல வேண்டும் என்று அவர் அனைத்து துறைகளுக்கும் உத்தரவிட்டார்.
அனைத்து எரிசக்தி சேமிப்புத் திட்டங்களை சிறப்பாக அமல்படுத்துவதற்காக, எரிசக்தி அமைச்சகத்தின் கீழ் பொதுத்துறை நிறுவனமாக இயங்கும் எரிசக்தி சிக்கனத்துக்கான அலுவலகத்தில் அமைப்புசார் முறைகள் வலுப்படுத்தப்படும் என்றார் அவர். எரிசக்தி சேமிப்பு நடவடிக்கைகளை அதிகரிப்பதற்காக மாநில முகமைகளும் வலிமைபடுத்திக்கொள்ள வேண்டும். கீழ்க்காணும் நடவடிக்கைகளை மேற்கொள்ளுமாறும் அவர் வலியுறுத்தினார்:
• படிப்படியான மின்மயமாக்கல்: சாத்தியக்கூறுகள் உள்ள துறைகளை கண்டறிவதற்கான விரிவான செயல்திட்டத்தை வடிவமைத்தல்.
• பசுமை வழி மின்சாரம்: புதுப்பிக்கத்தக்க எரிசக்தி ஏற்கனவே ஊக்கப்படுத்தப்பட்டு வருகிறது.
• எரிசக்தி சேமிப்பு மற்றும் குறைந்த அளவிலான கரியமில தொழில்நுட்பங்கள் சார்ந்த திட்டங்களை அமல்படுத்துவதற்காக சம்பந்தப்பட்ட அமைச்சகங்களின் உறுப்பினர்கள் அடங்கிய குழு அமைக்கப்படவுள்ளது.
• எரிசக்தி சிக்கனத்துக்கான அலுவலகம் மற்றும் மாநிலங்களின் நிர்வாகக் கட்டமைப்பை வலுப்படுத்துதல்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727776
-----
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 158.88 கோடியைக் கடந்தது
நாட்டில் கடந்த 24 மணி நேரத்தில் 76 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 158.88 கோடியைக்  கடந்தது. 1,70,80,295 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,88,157 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,55,83,039 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.88 சதவீதமாக உள்ளது. கடந்த 24 மணி நேரத்தில் 2,82,970 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 18,31,000 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 4.83 சதவீதமாக உள்ளது.
கடந்த 24 மணி நேரத்தில் 18,69,642 கொவிட் பரிசோதனைகள் செய்யப்பட்டன. இதுவரை சுமார் 70.74 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 15.53 சதவீதமாக உள்ளது. தினசரித் தொற்று விகிதம் 15.13 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790835
மத்திய அமைச்சரவை
ஜம்மு-காஷ்மீர் மறுசீரமைப்பு சட்டம் 2019-ன் பிரிவு 3 தொடர்பாக ஏற்பட்ட பிரச்சினைகளுக்குத் தீர்வு காண்பதற்கு முன்வைக்கப்பட்ட யோசனைக்கு 1961-ஆம் ஆண்டின் மத்திய அரசு  விதிகளின் 12-வது விதிப்படி மத்திய அமைச்சரவை பின்னேற்பு வழங்கியுள்ளது
ஜம்மு – காஷ்மீர் மறுசீரமைப்பு சட்டம் 2019-ன்படி, புதிதாக உருவாக்கப்பட்ட லடாக் யூனியன் பிரதேசத்தில் கார்கில், லே ஆகிய இரண்டு மாவட்டங்கள் உள்ளன. முந்தைய ஜம்மு-காஷ்மீர் மாநிலத்திலிருந்த மற்ற மாவட்டங்கள் ஜம்மு-காஷ்மீர் யூனியன் பிரதேசத்தில் இடம்பெற்றுள்ளன.
இவற்றில் கார்கில் மாவட்டம் ஏற்கெனவே இருந்த லே, லடாக் மாவட்டத்தின் பகுதிகளிலிருந்து உருவாக்கப்பட்டுள்ளது. இதன்படி, கார்கில் மாவட்டம் உருவாக்கப்பட்டபின், புதிய லடாக் யூனியன் பிரதேசத்தின் லே மாவட்டத்தில், கில்ஜிட், கில்ஜிட் வஸாரத், சில்ஹாஸ் ஆகிய மாவட்டங்களின் பகுதிகளை சேர்ப்பதற்கு ஜம்மு-காஷ்மீர் மறுசீரமைப்பு  இரண்டாம் உத்தரவு குடியரசுத் தலைவரால் பிறப்பிக்கப்பட்டது.
அறிவியல் மற்றும் தொழில்நுட்பத்துறை
அனந்த்நாகை சேர்ந்த தொடர் கண்டுபிடிப்பாளரின் சாதனங்கள் சாதாரண மக்களுக்கு வால்நட் பதப்படுத்தலை எளிதாக்குகின்றன.
ஜம்மு & காஷ்மீர் யூனியன் பிரதேசத்தில் உள்ள அனந்த்நாக் மாவட்டத்தைச் சேர்ந்த கண்டுபிடிப்பாளரான முஷ்டாக் அகமது தார், அக்ரூட் பருப்புகளை பதப்படுத்தலை எளிதாகவும் செயல்தின் மிக்கதாகவும் மாற்றுவதற்கான தொடர் கண்டுபிடிப்புகளை செய்துள்ளதோடு, கம்பங்கள் ஏறுவதற்கான சாதனத்தையும் உருவாக்கியுள்ளார்.
வால்நட் பதப்படுத்துதலுக்கான கண்டுபிடிப்புகளான வால்நட் அரைக்கும் இயந்திரம், வால்நட் பீலர் மற்றும் வாஷர் ஆகியவை வால்நட் பதப்படுத்துதலில் ஈடுபடும் மக்களின் சிரமத்தைக் குறைக்க உதவுகின்றன. ஜம்மு காஷ்மீர், லடாக், ஹிமாச்சலப் பிரதேசம், உத்தரகாண்ட், சிக்கிம் மற்றும் அருணாச்சலப் பிரதேசத்தில் இவர்கள் வாழ்கின்றனர்.
ஓடுகளை அகற்றுவதில் அம்மக்களுக்கு இவரது கருவிகள் உதவுவதோடு, துகள்கள் பறப்பதால் கண்களுக்கு ஏற்படும் சிரமத்தையும் குறைக்கிறது. 2017-ம் ஆண்டில் இந்தியா - ஆப்கானிஸ்தான் வர்த்தகம் மற்றும் முதலீட்டு கண்காட்சியின் போது, சர்வதேச சந்தைகளில், குறிப்பாக ஆப்கானிஸ்தானில், இந்த தொழில்நுட்பம் ஆர்வத்தை உருவாக்கியுள்ளது.
அவரது போல்-புரோ எனும் கண்டுபிடிப்பு, எடை மிகுந்த ஏணிகளை எடுத்து செல்லும் சுமையை குறைக்கிறது. அன்வெண்டா காட்ஜெடிக்ஸ் மூலம் அவரது தொழில்நுட்பம் சந்தையில் கிடைக்கிறது.
இந்திய அரசால் அங்கீகரிக்கப்பட்டுள்ள இந்த ஸ்டார்ட் அப், அறிவியல் மற்றும் தொழில்நுட்ப துறையின் ஆதரவு பேற்ற என் ஐ எஃப் வழிகாட்டுதல் மற்றும் தொழில்முனைதல் குழுவின் வழிகாட்டுதலை பெற்றுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789911
நிதி அமைச்சகம்
பரிமாற்ற விலை அறிவிப்பு எண். 40/2021 - சுங்கம் 
சுங்க சட்டம், 1962-ன் 14வது பிரிவின் கீழ் வழங்கப்பட்ட அதிகாரங்களை பயன்படுத்துவது மற்றும் 2021 மார்ச் 18ம் தேதி வெளியிடப்பட்ட அறிவிப்பு எண் 31/2021-சுங்கம் படி, ஏற்றுமதி மற்றும் இறக்குமதி செய்யப்படும் பொருட்களின் வெளிநாட்டு நாணயங்களுக்கு நிகரான இந்திய ரூபாயின் மதிப்பை, மறைமுக வரிகள் மத்திய வாரியம் மற்றும் சுங்கத்துறை, தீர்மானித்துள்ளது.
இது 2021 ஏப்ரல் 2ம் தேதி முதல் அமல்படுத்தப்படும். இவற்றின் முழு விவரத்தை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1708941
-----
(Visitor Counter : 89
விவசாயத்துறை அமைச்சகம்
மத்திய வேளாண் மற்றும் விவசாயிகள் நல அமைச்சகம் சார்பில் தேசிய டிஜிட்டல் அணுகுமுறையை உருவாக்குவதற்காக புரிந்துணர்வு ஒப்பந்தம் கையெழுத்து
பசுமை இந்தியா இலக்கை அடைய ஏதுவாக தனியார் பங்களிப்புடன் தேசிய அளவிலான டிஜிட்டல் அணுகுமுறையை உருவாக்குவதற்காக மத்திய வேளாண் மற்றும் விவசாயிகள் நல அமைச்சகம் இன்று புரிந்துணர்வு ஒப்பந்தத்தில் கையெழுத்திட்டுள்ளது. விவசாயம், தோட்டக்கலை, மீன்வளர்ப்பு, கால்நடைப் பராமரிப்பு மற்றும் கிராமப்புற வாழ்வாதாரத்திற்கான இயக்கங்கள் மூலம் ஆன்லைன் சான்றிதழ் பயிற்சிகளை வழங்க ஏதுவாக டிஜிட்டல் நூலகத்தை அமைக்க இந்த புரிந்துணர்வு ஒப்பந்தம் வழிவகை செய்கிறது.
இந்த ஒப்பந்தம் குறித்து பேசிய அந்த அமைச்சகத்தின் செயலாளர் திரு.மனோஜ் அஹுஜா கூறுகையில், டிஜிட்டல் வேளாண்மை சுற்றுச்சூழலை உருவாக்கும் மத்திய அரசின் முயற்சிக்கு இந்த ஒப்பந்தம் விவசாயிகளை இணைத்து வலிமையான அடித்தளத்தை உருவாக்கும் என நம்பிக்கை தெரிவித்தார்.
தேர்தல் ஆணையம்
உத்தரப்பிரதேசம் கட்டாவ்ளி சட்டப்பேரவை தொகுதிக்கு இடைத்தேர்தல் அறிவிப்பு
உத்தரப்பிரதேசத்தில் காலியாகவுள்ள கட்டாவ்ளி சட்டப்பேரவை தொக்குதியில் இடைத்தேர்தல் நடத்த தேர்தல் ஆணையம் திட்டமிட்டுள்ளது.
இத்தொகுதியின் உறுப்பினராக இருந்த விக்ரம் சிங் தகுதி நீக்கம் செய்யப்பட்டதையடுத்து, தொகுதி காலியாகவுள்ளதாக அறிவிக்கப்பட்டது. இந்நிலையில் தேர்தல் தேதியை இன்று தேர்தல் ஆணையம் அறிவித்துள்ளது.
இதற்கான அட்டவணை வருமாறு;
தேர்தல் அறிவிக்கை வெளியீடு; நவம்பர் 10
வேட்பு மனுதாக்கலுக்கு கடைசி நாள் ; நவம்பர் 17
மனுக்கள் பரிசீலணை; நவம்பர் 18
வேட்பு மனுவை விலக்கிக் கொள்ள கடைசி நாள் ; நவம்பர் 21
வாக்குப்பதிவு நாள் ; டிசம்பர் 5
வாக்கு எண்ணிக்கை ; டிசம்பர் 8
தொகுதி மற்றும் இடம்பெற்றுள்ள மாவட்டத்தில் நடத்தை விதிமுறைகள் உடனடியாக அமலுக்கு வருகின்றன.
பொருளாதார விவகாரங்களுக்கான மத்திய அமைச்சரவைக் குழு
இயற்கை எரிவாயு சந்தைப்படுத்துதல் சீர்திருத்தங்களுக்கு அமைச்சரவை ஒப்புதல்
எரிவாயு சார்ந்த பொருளாதாரத்தை நோக்கி முன்னேறுவதற்கான இன்னொரு முக்கிய நடவடிக்கையாக, இயற்கை எரிவாயு சந்தைப்படுத்துதல் சீர்திருத்தங்களுக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வெளிப்படையான மற்றும் போட்டித்தன்மை மிக்க செயல்முறையின் மூலம், எரிவாயு உற்பத்தியாளர்கள் சந்தையில் அதை விற்பதற்கான விலையை கண்டறிவதற்கான நிலையான அமைப்பை பரிந்துரைப்பது இந்த சீர்திருத்தங்களின் நோக்கமாகும்.
இதன்மூலம் சந்தை சுதந்திரமும், ஏல முறையில் ஒரே மாதிரியான தன்மையும் உருவாகி வர்த்தகம் செய்வது எளிதாகும். எரிவாயு சந்தைப்படுத்துதலில் வெளிப்படைத் தன்மையையும், போட்டித் தன்மையையும் இது ஊக்குவிக்கும்.
எரிவாயுவை அதிக அளவில் பயன்படுத்துவதன் மூலம் சுற்றுச்சூழல் மேம்படும். சிறு, குறு மற்றும் நடுத்தர தொழில் நிறுவனங்கள் உட்பட எரிவாயுவை பயன்படுத்தும் தொழில்களில் வேலை வாய்ப்புகளை இந்த சீர்திருத்தங்கள் உருவாக்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662325
----
(
அறிவியல் மற்றும் தொழில்நுட்பத்துறை
பிரபஞ்சத்தில் புதிய வகை உயிரினங்கள் குறித்த ஆய்வில் முக்கிய முன்னேற்றம்
பிரபஞ்சத்தில் புதிய வகை உயிரினங்கள் ஏதேனும் உள்ளனவா என்பது குறித்த தேடலில் ஒரு புது வெளிச்சம் கிடைத்துள்ளது.
எம் டிவார்ஃப் ஸ்டார்ஸ் எனப்படும் சிறிய அளவிலான நட்சத்திரங்களில் உயிரினங்கள் வாழக்கூடிய சாத்தியக்கூறுகள் உள்ளன என்று விஞ்ஞானிகள் கண்டறிந்துள்ளனர்.
எஸ் என் போஸ் அடிப்படை அறிவியலுக்கான தேசிய மையத்தை சேர்ந்த டாக்டர் சவுமன் மொண்டல் தலைமையிலான விஞ்ஞானிகள் இந்த ஆராய்ச்சியில் ஈடுபட்டுள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://www.pib.gov.in/PressReleasePage.aspx?PRID=1674391
-------
(Visitor Counter : 106
அறிவியல் மற்றும் தொழில்நுட்பத்துறை
ஆரியபட்டா ஆராய்ச்சி நிறுவனம் மற்றும் ஐஐடி-ரூர்கி மாணவர்கள் கூட்டாக முனைவர் பட்டங்களை மேற்கொள்வதற்கான புரிந்துணர்வு ஒப்பந்தம் கையெழுத்தானது
கூர்நோக்கு அறிவியலுக்கான ஆரியபட்டா ஆராய்ச்சி நிறுவனம்  மற்றும் இந்திய தொழில்நுட்ப கழகம்  – ரூர்கி மாணவர்கள், விரைவில் கூட்டாக முனைவர் பட்டத்திற்கான ஆராய்ச்சி படிப்புகளை மேற்கொள்ளவும், ஆரிய பட்டா ஆராய்ச்சி நிறுவனத்தில் ஏற்கனவே உள்ள மற்றும் புதிதாக ஏற்படுத்தப்படவுள்ள வசதிகளை பயன்படுத்தி அந்த நிறுவனத்தில் ஐஐடி ரூர்கி மாணவர்கள் ப்ராஜெட்டுகளை மேற்கொள்ளவும் வகை செய்யப்பட்டுள்ளது.
மத்திய அரசின் அறிவியல் தொழில்நுட்பத்துறை கட்டுப்பாட்டில் உள்ள தன்னாட்சி பெற்ற நிறுவனமான, கூர்நோக்கு அறிவியலுக்கான ஆரியபட்டா ஆராய்ச்சி நிறுவனம்  ஐஐடி – ரூர்கியுடன் பரஸ்பர நலன் பயக்கும் வகையில் கல்வி சார்ந்த ஒத்துழைப்புகளை மேற்கொள்ள கையெழுத்திட்டுள்ள புரிந்துணர்வு ஒப்பந்தம் மூலம் இது சாத்தியமாகும்.
இந்த ஒப்பந்தம், ஒத்துழைப்புகளை மேற்கொள்ளவும், பரஸ்பர அடிப்படையில் அறிவாற்றலை மேம்படுத்தவும் உதவுவதோடு, சிறந்த முயற்சிகள், பரஸ்பர பலன் மற்றும் அடிக்கடி கலந்துரையாடவும் வழிவகுக்கும். இது தவிர ஆரியபட்டா ஆராய்ச்சி நிறுவனமும், ஐஐடி ரூர்கியும் ஆராய்ச்சி, மேம்பாடு, ஆலோசனை பணிகளுக்கு கூட்டாக நிதியுதவி வழங்கவும் ஒப்பு கொண்டுள்ளன. ஆசிரியர்கள், விஞ்ஞானிகள் மற்றும் மாணவர்கள் பரிமாற்றம், பரிமாற்றம் செய்வதுடன், மாநாடுகள், பயிலரங்குகள் மற்றும் குறுகிய கால பயிற்சிகளை கூட்டாக மேற்கொள்ளவும் இரு நிறுவனங்களும் ஒப்புக்கொண்டுள்ளன.
நிகழ்ச்சியில் பேசிய ஆரியபட்டா ஆராய்ச்சி நிறுவனத்தின் இயக்குனர் பேராசிரியர் திபங்கர் பானர்ஜி, இரு நிறுவனங்களையும் சேர்ந்த ஆசிரியர்கள்மற்றும் மாணவர்களுக்கு பரஸ்பர பலன் அளிக்கக்கூடிய ஐஐடி ரூர்கியின் அறிவியல் கண்டுபிடிப்புகளை பயன்படுத்தி தமது நிறுவனம் உதவும் என்றார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803169
மின்னணு மற்றும் தகவல் தொழில்நுட்பம்
முதல் ‘செமிகான்இந்தியா ஃபியூச்சர் டிசைன்’ என்ற விளம்பர பிரச்சாரத்தை கொடியசைத்து தொடங்கி வைக்க, மத்திய இணை அமைச்சர் திரு ராஜீவ் சந்திரசேகர் நாளை காந்திநகருக்கு செல்கிறார்.
மத்திய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவுத் துறை இணை அமைச்சர் திரு ராஜீவ் சந்திரசேகர், குஜராத்தின் காந்திநகரில் உள்ள கர்னாவதி பல்கலைக்கழகத்தில் நாளை  முதல் ‘செமிகான் இந்தியா ஃபியூச்சர் டிசைன்’ என்ற விளம்பர பிரச்சாரத்தை கொடியசைத்து தொடங்கி வைக்கிறார்.
’செமிகான் இந்தியா ஃபியூச்சர் டிசைன்’ என்ற விளம்பர பிரச்சாரம், இந்திய குறைமின்கடத்தி மிஷனின் டிசைன் லிங்க்டு இன்சென்டிவ் திட்டத்தின் கீழ், குறைமின்கடத்தியின் டிசைன் மற்றும் புத்தாக்கத்துறையில் உள்ள ஸ்டார்ட்அப்களை ஊக்குவிப்பதன் மூலம், டிசைன் செய்யும் போது ஒரு சாதனத்திற்கு ரூ.100 கோடி வரை ஊக்கத்தொகை வழங்கும் நோக்கத்தை கொண்டு செயல்படுத்தப்படும்.
மத்திய அரசு, டிசம்பர் 2021 ஆம் ஆண்டில், குறைமின்கடத்தித் துறையில் முதலீடுகளை ஈர்ப்பதற்காக ரூ.76,000 கோடி ஊக்கத் தொகையுடன் கூடிய இந்திய குறைமின்கடத்தி திட்டத்தை அறிமுகப்படுத்தியது.
அதைத் தொடர்ந்து குஜராத் மாநில அரசு, குறைமின்கடத்தி கொள்கை 2022-27 மற்றும் தோலேராவில் செமிகான் நகரத்தை அமைப்பதற்கான நடவடிக்கையை அறிவித்தது. சமீபத்தில், வேதாந்தா மற்றும் ஃபாக்ஸ்கான் போன்ற நிறுவனங்கள் குஜராத்தில் உள்ள தோலேராவில் கிரீன்ஃபீல்ட் செமிகண்டக்டர் ஃபேப் யூனிட்டை அமைப்பதாக அறிவித்தன.
சமீபத்தில் குஜராத்தின் ராஜ்கோட்டிற்கு பயணம் மேற்கொண்ட அமைச்சர், "தோலேரா ஆசியாவின் மிகப்பெரிய எலக்ட்ரானிக்ஸ் மற்றும் செமிகண்டக்டர் புத்தாக்க நடவடிக்கையின் மையமாக உருவாகும்" என்று கூறியிருந்தார்.
இந்தியாவில் எலெக்ட்ரானிக்ஸ் துறை 2014 ஆம் ஆண்டிலிருந்து முன்னெப்போதும் இல்லாத வளர்ச்சியைக் கண்டுள்ளது. இத்துறை சுமார் ரூ.1,10,000 கோடியிலிருந்து  இந்த ஆண்டு ரூ.6,00,000 கோடியாக வளர்ந்துள்ளது.
திரு நரேந்திர மோடி அரசு, இப்போது மின்னணு உற்பத்தித் துறையை விரிவுபடுத்தி முன்னெடுத்து செல்ல பல்வேறு முயற்சிகளை மேற்கொண்டு வருகின்றது.
குறைமின்கடத்திகள், தொழில்நுட்பத்தை உருவாக்கும் தொகுதிகளாக இருப்பதால், இது தொடர்பாக நடைபெறும் நடவடிக்கைகள் இந்தியாவின் டிஜிட்டல் பொருளாதாரம் விரிவடைவதற்கு காரணமாக அமையும்.
டிஜிட்டல் பொருளாதாரம் வரும் 2025-26 ஆண்டுக்குள் அமெரிக்க டாலர் மதிப்பில் 1 டிரில்லியன் அளவைத்தாண்டும் என்று எதிர்பார்க்கப்படுகிறது.
சுரங்கங்கள் அமைச்சகம்
இந்தியா- பொலிவியா இடையே மண்ணியல் மற்றும் தாது வளங்கள் தொடர்பான துறையில் ஒத்துழைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா- பொலிவியா இடையே மண்ணியல் மற்றும் தாது வளங்கள் தொடர்பான துறையில் ஒத்துழைப்பதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் மார்ச் 2019ல் பொலிவியாவில் கையெழுத்தானது.
மனித வள மேம்பாட்டு அமைச்சகம்
மாணவர்களுக்கு இடஒதுக்கீடு வழங்கும் சட்ட விதிமுறையை மத்திய அரசு கடுமையாக பின்பற்றுகிறது
மத்திய கல்வி நிறுவனங்களுக்கான மாணவர் சேர்க்கை இடஒதுக்கீடு சட்டத்தை மத்திய அரசு முறையாக பின்பற்றி வருகிறது என்று மத்திய மனித வள மேம்பாட்டுத் துறை இணையமைச்சர் டாக்டர். சத்ய பால் சிங் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் அவர் இதனைத் தெரிவித்தார்.
மத்திய கல்வி நிறுவனங்களின் மாணவர் சேர்க்கை இடஒதுக்கீடு சட்டம் 2006, ஷெட்யூல்டு வகுப்பு மாணவர்களுக்கு 15 சதவீதமும், பழங்குடியினருக்கு 7.5 சதவீதமும், இதர பிற்படுத்தப்பட்ட பிரிவு மாணவர்களுக்கு 27 சதவீதமும் இடஒதுக்கீடு வழங்க வகை செய்கிறது. மத்திய கல்வி நிறுவனங்கள், மத்திய அரசின் உதவி பெறும் நிறுவனங்களில் இந்த இடஒதுக்கீடு வழங்கப்படுகிறது.
முதுநிலைப் பட்டப்படிப்பு, எம்.பில், பி.எச்.டி, படிப்புகளில் சேரும் மாணவர்களின் எண்ணிக்கை ஆண்டுக்கு ஆண்டு அதிகரித்து வருவதாக, உயர் கல்வி குறித்த அகில இந்திய கணக்கெடுப்பு தெரிவிக்கிறது.
பல்கலைக்கழக மானியக் குழு ஒழுங்குமுறை 2016, அமலாக்கப்பட்டதிலிருந்து மாணவர் சேர்க்கை அதிகரிக்கப்பட்டுள்ளதாக தெரியவந்துள்ளது. ஆண்டு வாரியாக மாணவர்கள் சேர்க்கை விவரம் வருமாறு :
|
|
ஆண்டு
|
|
மாணவர் சேர்க்கை
|
|
பி.எச்.டி.
|
|
எம்.பில்.
|
|
2014-15
|
|
117301
|
|
33371
|
|
2015-16
|
|
126451
|
|
42523
|
|
2016-17
|
|
141037
|
|
43267
ரெயில்வே அமைச்சகம்
ரயில்வே காவல் படை மற்றும் ரயில்வே பாதுகாப்பு சிறப்புப் படையில் தலைசிறந்த சேவையாற்றியவர்களுக்கு குடியரசுத் தலைவரின் காவல் பதக்கங்கள்
2023ஆம் ஆண்டு குடியரசு தினவிழாவில், ரயில்வே காவல் படை மற்றும் ரயில்வே பாதுகாப்பு சிறப்புப் படையில் தலைசிறந்த சேவையாற்றியவர்களுக்கு குடியரசுத் தலைவரின் காவல் பதக்கங்கள் வழங்கப்படவுள்ளன. இந்த பதக்கத்திற்கான தேர்வுப் பட்டியலில் தெற்கு மத்திய ரயில்வே, கிழக்கு கடலோர ரயில்வே, தென்கிழக்கு மத்திய ரயில்வே, வடக்கு ரயில்வே, வடகிழக்கு ரயில்வே, தெற்கு ரயில்வே மற்றும் மேற்கு ரயில்வேயைச் சேர்ந்த அதிகாரிகள் இடம்பெற்றுள்ளனர்.
தெற்கு ரயில்வேயின் சப்- இன்ஸ்பெக்டர் திரு கே ராஜேந்திரன், உதவி சப்- இன்ஸ்பெக்டர் திரு சஜி அகஸ்டின் உட்பட 13 பேருக்கு குடியரசுத் தலைவரின் காவல் பதக்கம் வழங்கப்படவுள்ளது.
அறிவியல் மற்றும் தொழில்நுட்பத்துறை
இந்தியா மற்றும் அமெரிக்காவின் பல்வேறு பகுதிகளைச் சேர்ந்த மாணவர்கள் மற்றும் விஞ்ஞானிகள் விண்வெளிக் கதிர்வீச்சுச் சூழலைப் பற்றி விவாதித்தனர்
"விண்வெளிக் கதிர்வீச்சுப் பயிலரங்கு: சூரியனில் இருந்து பூமி, சந்திரன், செவ்வாய் மற்றும் அதற்கப்பால் கதிர்வீச்சுத் தன்மை" என்ற தலைப்பிலான இந்திய-அமெரிக்கப் பயிலரங்கில், இந்தியா மற்றும் அமெரிக்காவைச் சேர்ந்த கள வல்லுநர்கள் மற்றும் மாணவர்கள் பல்வேறு விஷயங்கள் குறித்து விவாதித்தனர். ,
24 முதல் 28 ஜனவரி 2022 வரை நடைபெற்ற இந்தப் பயிலரங்கில் விண்வெளி கதிர்வீச்சு சூழலை வகைப்படுத்துவது முதல் வானியல், அதில் செயற்கை நுண்ணறிவு மற்றும் இயந்திரக் கற்றல் கருவிகளின் பயன்பாடு வரையிலான தலைப்புகளில் விவாதம் நடைபெற்றது.
இஸ்ரோவின் முன்னாள் தலைவரான திரு கிரண் குமார், இந்தியாவின் முந்தைய விண்வெளிப் பயணங்கள் மற்றும் 2025 வரையிலான புதிய பயணங்கள் குறித்து விளக்கினார். குறைந்த வளங்களுடன் தனது பயணத்தை இஸ்ரோ எவ்வாறு எளிமையாகத் தொடங்கியது என்பதை அவர் எடுத்துரைத்தார். இஸ்ரோவின் குறிப்பிடத்தக்க சில விண்வெளிப் பயணங்கள் பற்றி அவர் பேசினார்.
75 வருட இந்திய சுதந்திரத்தைக் கொண்டாடும் விடுதலையின் அமிர்தப் பெருவிழாவின் ஒரு பகுதியாக இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி நிறுவனமான ஆர்யபட்டா ரிசர்ச் இன்ஸ்டிட்யூட் ஆஃப் அப்சர்வேஷனல் சயின்ஸஸ் -ஆல் நடத்தப்பட்ட இந்த பயிலரங்கு இந்திய-அமெரிக்க அறிவியல் மற்றும் தொழில்நுட்ப அமைப்பின் ஆதரவைப் பெற்றதாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793254
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ், இதுவரை 41.54 கோடி கொவிட் தடுப்பூசி டோஸ்கள் போடப்பட்டன.
நாட்டில் இதுவரை மொத்தம் 3,03,90,687 பேர் கொவிட் தொற்றிலிருந்து குணமடைந்துள்ளனர். குணமடைந்தோர் வீதம் தற்போது 97.36 சதவீதமாக உள்ளது. கடந்த 24 மணி நேரத்தில் 36,977 நோயாளிகள் குணமடைந்துள்ளனர்.
கடந்த 24 மணி நேரத்தில் நாட்டில் 42,015 பேருக்கு புதிதாக தொற்று ஏற்பட்டுள்ளது. இந்தியாவில் தற்போது 4,07,170 பேர் கொவிட் சிகிச்சை பெறுகின்றனர். கொவிட் சிகிச்சை பெறுபவர்கள், மொத்த பாதிப்பில் 1.30 சதவீதம் பேர்.
வாராந்திர பாதிப்பு வீதம் 5 சதவீதத்துக்கும் குறைவாக உள்ளது, தற்போது 2.09 சதவீதமாக உள்ளது. தினசரி பாதிப்பு வீதம் 2.27 சதவீதம், தொடர்ந்து 30 நாட்களாக 3 சதவீதத்துக்கும் குறைவாக உள்ளது.
கொவிட் பரிசோதனை திறன் கணிசமாக அதிகரித்துள்ளது - மொத்தம் 44.91 கோடி பரிசோதனைகள் செய்யப்பட்டன.
----
(Visitor Counter : 178
இளைஞர் நலன் மற்றும் விளையாட்டு அமைச்சகம்
சிறப்பு பகுதி விளையாட்டுகள்
நாட்டின் பழங்குடியின, பின்தங்கிய, மலைப்பகுதிகளில் 10 முதல் 18 வயது வரையிலான இளைஞர்களின் விளையாட்டுத் திறனை அடையாளம் காண்பதற்கென சிறப்புப் பகுதி விளையாட்டுகள் திட்டத்தை  மத்திய அரசு இந்திய விளையாட்டுக்கள் ஆணையத்தின் மூலம் அமல்படுத்தி வருகிறது. உள்நாட்டு விளையாட்டுக்கள் மற்றும் தற்காப்புக் கலை ஆகியவற்றில் திறன்களை கண்டறிய இந்தத் திட்டம் உதவுகிறது. குறிப்பிட்ட விளையாட்டுக்களில் மீச்சிறப்பு நிலை எய்த மரபு ரீதியிலோ அல்லது பூகோள ரீதியிலோ அனுகூலங்கள் பெற்ற சமுதாயத்தினரிடையே இத்தகைய திறன்களை காணத் திட்டம் உதவுகிறது. எஸ்ஏஜி திட்டத்தின் கீழ் தெரிவு செய்யப்பட்ட பயிற்சி விளையாட்டு வீரர்களுக்கு நிபுணத்துவம் பெற்ற பயிற்சியாளர்கள், விளையாட்டுக் கருவிகள், தங்குமிடம் மற்றும் உணவு, விளையாட்டு உடை உபகரணங்கள், போட்டி அனுபவம், கல்விச் செலவு, மருத்துவ / மருத்துவ காப்பீட்டு செலவு மற்றும் உதவித் தொகை ஆகியவற்றின் மூலம் நிதியுதவி அளிக்கப்படுகிறது. தற்போது நாட்டில் 20 சிறப்பு பகுதி விளையாட்டு மையங்கள் செயல்படுகின்றன. இவற்றில் 2167 திறன்பெற்ற விளையாட்டு வீரர்கள்,  பயிற்சி பெற்று வருகின்றனர்.
கடந்த 3 ஆண்டுகளில் தேசிய மற்றும் சர்வதேச விளையாட்டுப் போட்டிகளில் எஸ்ஏஜி திட்டப் பயிற்சியாளர்கள் வென்ற பதக்கங்களின் எண்ணிக்கை விவரம் வருமாறு :
|
|
ஆண்டு
|
|
தேசிய நிலை
|
|
சர்வதேச நிலை
|
|
2014-15
|
|
291
|
|
22
|
|
2015-16
|
|
276
|
|
23
|
|
2016-17
|
|
232
|
|
34
2014-15ல் இந்திய விளையாட்டுக்கள் ஆணையத்தின் எஸ்ஏஜி உள்ளிட்ட அனைத்து விளையாட்டு மேம்பாட்டு திட்ட அமலாக்கத்திற்கு ரூ.57.20 கோடி ஒதுக்கப்பட்டது. எஸ்ஏஜி திட்ட அமலாக்கத்திற்கு 2014-15 முதல் 2018-19 வரை நிதி ஒதுக்கீட்டு விவரம் வருமாறு :
|
|
ஆண்டு
|
|
தொகை
|
|
2014-2015
|
|
ரூ.11.50 கோடி
|
|
2015-2016
|
|
ரூ.13.00 கோடி
|
|
2016-2017
|
|
ரூ.12.75 கோடி
|
|
2017-2018
|
|
ரூ.14.95 கோடி
|
|
2018-2019
|
|
ரூ. 16.44 கோடி 
மாநிலங்களவையில் இன்று உறுப்பினர் திரு.கே.சி.ராமமூர்த்தி எழுப்பிய கேள்விக்கு எழுத்து மூலம் அளித்த பதிலில் மத்திய இளைஞர் விவகாரங்கள் மற்றும் விளையாட்டுக்கள் துறை  இணையமைச்சர் கர்னல் ராஜ்யவர்த்தன் ரத்தோர் இத்தகவலை தெரிவித்தார்.
(Visitor Counter : 133
பெட்ரோலியம் மற்றம் இயற்கை எரிவாயு அமைச்சகம்
வடகிழக்கு இயற்கை வாயு குழாய் பாதை கட்டமைப்பை உருவாக்க இந்திரதனுஷ் வாயு கட்டமைப்பு நிறுவனத்திற்கு நம்பகத்தன்மை இடைவெளி நிதியாக மூலதன மானியம் வழங்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு கீழ்கண்ட ஒப்புதலை அளித்தது:
- இந்திரதனுஷ் வாயு கட்டமைப்பு நிறுவனத்தின் வடகிழக்கு இயற்கை வாயு குழாய் பாதை கட்டமைப்புத் திட்டத்திற்கு, திட்ட மதிப்பீட்டு செலவினமான ரூ.9,265 கோடியில்  60 சதவீதம் அளவுக்கான நம்பகத்தன்மை இடைவெளி நிதி/ மூலதன மானியத்துடன் வழங்குதல்
- இந்தத் திட்டத்திற்கான பெரிய நடவடிக்கைகளின் அடையாள அம்சங்களை பெட்ரோலியம், இயற்கை வாயு அமைச்சகம் அடையாளம் கண்டுபிடித்து திட்டத்திற்கான முதலீடு மானியம் வழங்கும் நடவடிக்கையுடன் அதனை இணைக்கும்.
- திட்ட செயலாக்கத்தைத் திறம்பட கண்காணிப்பதற்காக பெட்ரோலியம் இயற்கை வாயு அமைச்சகம், செலவினத் துறை, வடகிழக்கு மண்டல மேம்பாட்டு அமைச்சகம், சுற்றுச்சூழல், வனம் மற்றும் பருவநிலை மாற்ற அமைச்சகம், உரத்துறை ஆகியவற்றின் அதிகாரிகளை கொண்டு குழு ஒன்று அமைக்கப்படும். இந்தக் குழு திட்ட அமலாக்கத்தின் முன்னேற்றத்தை அவ்வப்போது ஆய்வு செய்து அமலாக்கத்தின் போது ஏற்படும் பிரச்சனைகளை சரி செய்வதற்கான நடவடிக்கைகளையும் எடுக்கும்.
திட்டத்திற்கான குழாய் பாதை மொத்த நீளம் 1,656 கிலோ மீட்டர், திட்டச் செலவினம் சுமார் ரூ.9,265 கோடி. திட்டத்தின்படி வடகிழக்கு மண்டலத்தில் உள்ள அருணாச்சலபிரதேசம், அசாம், மணிப்பூர், மேகாலயா, மிசோராம், நாகாலாந்து, சிக்கிம், திரிபுரா ஆகிய 8 மாநிலங்களில் குழாய் பாதை கட்டமைப்பு உருவாக்கப்படும்.
தொழிலியல், வீட்டு உபயோக பிஎன்ஜி, போக்குவரத்து சிஎன்ஜி போன்ற பல வகை நுகர்வோருக்கு இயற்கை எரிவாயு வழங்க மூலதன மானியம் உதவும். திரவ எரிபொருளுக்கு மாற்றாக இது பெரிதும் பயன்படும். இந்த குழாய் பாதை கட்டமைப்பு, நம்பகத்தன்மை மற்றும் நுகர்வோருக்கு தடையற்ற இயற்கை வாயு வழங்குதல் ஆகியவற்றை உறுதி செய்யும்.
இயற்கை வாயு கிடைப்பதால் இந்த மண்டலமெங்கும் சுற்றுச்சூழலை பாதிக்காத வகையில் தொழிலியல் வளர்ச்சி உயரும் என்று எதிர்பார்க்கப்படுகிறது. தூய்மையான, பசுமை எரிபொருள் பயன்பாட்டினால் இந்தப் பகுதி மக்களின் வாழ்க்கைத்தரம் உயரும்.
சமூக பொருளாதாரம் மற்றும் சுற்றுச்சூழல் நன்மைகள்:
- வடகிழக்கு மண்டலத்தில் உள்ள அருணாச்சலபிரதேசம், அசாம், மணிப்பூர், மேகாலயா, மிசோராம், நாகாலாந்து, சிக்கிம், திரிபுரா ஆகிய 8 மாநிலங்களில் தொழிலியல் சூழல் மேம்படும்.
- சுற்றுச்சூழலுக்கு உகந்த இயற்கை வாயு பயன்பாட்டினால் மண்ணெண்ணெய், விறகு ஆகியவற்றின் பயன்பாடு குறைந்து, மண்டலத்தின் சுற்றுச்சூழல் மேம்படும்.
- இந்த மண்டலத்தில் மக்களின் வாழ்க்கைத்தரம் மேம்படும்.
- துரப்பனம் மற்றும் உற்பத்தி செயல்பாடுகளைத் திட்டம் ஊக்குவிக்கும். இந்த மண்டலத்தின் இயற்கை ஆதாரங்களை விரைவாக பணமாக்கும் வகையில் மண்டல எரிவாயு ஆதாரங்கள் குழாய் பாதை கட்டமைப்புடன் இணைக்கப்படும் வாய்ப்பு உருவாக்கப்படும்.
- போக்குவரத்து செலவினத்தைக் குறைப்பதற்காக எல்பிஜி வாயுவை சிலிண்டர்களில் நிரப்பும் ஆலைகள் அமைக்கும் சாத்தியக்கூறுகள் குறித்து ஆராயப்படும். இந்த மண்டலத்தில் தடையற்ற எல்பிஜி மற்றும் மதிப்பு கூட்டப்பட்ட பொருட்களின் சப்ளை உறுதி செய்யப்படும். இதனால் இந்தப் பகுதி மக்களுக்கு எரிசக்தி பாதுகாப்பு உறுதி செய்யப்படும்.
பிரதமர் அலுவலகம்
கடின உழைப்பாளிகளான மீனவர்களைத் தொடர்ந்து ஆதரிப்போம்: பிரதமர்
பிரதமர் திரு நரேந்திர மோடி, மீனவர் சமூகத்திற்கான ஆதரவை மீண்டும் வெளிப்படுத்தியுள்ளார். அவர்களுக்கு சிறந்த சந்தைகள் மற்றும் வாழ்வாதாரத்தை உறுதி செய்வதற்கான பணிகள் தொடரும் என்று கூறியுள்ளார்.
நாடாளுமன்ற உறுப்பினர் திரு. அசோக் நேதேவின் ட்வீட்டிற்குப் பிரதமர் பதிலளித்து ட்வீட் செய்துள்ளார்:
"கடினமாக உழைக்கும் நமது மீனவ சமூகத்தை நாங்கள் தொடர்ந்து ஆதரிப்போம், மேலும் அவர்களுக்குத் தொடர்ந்து சிறந்த சந்தைகள் மற்றும் வாழ்வாதாரங்கள் கிடைப்பதை உறுதி செய்வோம்."